CELEX: 32013R0897
Language: hr
Date: 2013-07-22 00:00:00
Title: Uredba Vijeća (EU) br. 897/2013 od 22. srpnja 2013. o dodjeli ribolovnih mogućnosti u skladu s Protokolom o ribolovnim mogućnostima i financijskom doprinosu predviđenom u Sporazumu o partnerstvu u ribarstvu između Europske unije i Gabonske Republike

20.9.2013   
            
            
               HR
            
            
               Službeni list Europske unije
            
            
               L 250/24
            
         UREDBA VIJEĆA (EU) br. 897/2013
   od 22. srpnja 2013.
   o dodjeli ribolovnih mogućnosti u skladu s Protokolom o ribolovnim mogućnostima i financijskom doprinosu predviđenom u Sporazumu o partnerstvu u ribarstvu između Europske unije i Gabonske Republike
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 43. stavak 3.,
   uzimajući u obzir prijedlog Europske komisije,
   budući da:
   
               (1)
            
            
               Dana 16. travnja 2007. Sporazum o partnerstvu u ribarstvu između Gabonske Republike i Europske zajednice odobren je donošenjem Uredbe Vijeća (EZ) br. 450/2007 (1).
            
         
               (2)
            
            
               Unija je dovršila pregovore s Gabonskom Republikom o novom protokolu uz Sporazum o partnerstvu kojim se plovilima EU-a dodjeljuju ribolovne mogućnosti u vodama u kojima Gabonska Republika ima suverenost ili jurisdikciju u pogledu ribarstva. Na kraju tih pregovora, parafiran je novi protokol dana 24. travnja 2013.
            
         
               (3)
            
            
               Dana 22. srpnja 2013. Vijeće je donijelo Odluku 2013/462/EU (2) o potpisivanju i privremenoj primjeni novog protokola.
            
         
               (4)
            
            
               Trebalo bi odrediti način raspodjele ribolovnih mogućnosti među državama članicama za razdoblje primjene novog protokola.
            
         
               (5)
            
            
               Ako se pokaže da odobrenja za ribolov ili ribolovne mogućnosti dodijeljene Uniji temeljem novog protokola nisu u potpunosti iskorišteni, Komisija o tom obavješćuje države članice u skladu s Uredbom Vijeća (EZ) br. 1006/2008 (3). Ako odgovor ne stigne u roku koji utvrđuje Vijeće, to će se smatrati potvrdom da plovila dotične države članice ne iskorištavaju u potpunosti svoje ribolovne mogućnosti tijekom dotičnog razdoblja. Trebalo bi odrediti taj rok.
            
         
               (6)
            
            
               Kako bi se osiguralo da plovila EU-a mogu nastaviti svoje aktivnosti ribolova, novi protokol utvrđuje da ga ugovorne strane privremeno primjenjuju od datuma njegova potpisivanja. Stoga bi se ova Uredba trebala primjenjivati od datuma potpisivanja novog protokola,
            
         DONIJELO JE OVU UREDBU:
   Članak 1.
   1.   Ribolovne mogućnosti utvrđene u sklopu Protokola o ribolovnim mogućnostima i financijskom doprinosu predviđenom u Sporazumu o partnerstvu u ribarstvu između Europske unije i Gabonske Republike (dalje u tekstu „Protokol”) raspodjeljuju se među državama članicama kako slijedi:
   
               (a)
            
            
               plivaričari hladnjače za lov tuna:
               
                           Francuska
                        
                        
                           12 plovila
                        
                     
                           Španjolska
                        
                        
                           15 plovila
                        
                     
         
               (b)
            
            
               plovila za lov tuna s ribarskim štapovima:
               
                           Španjolska
                        
                        
                           7 plovila
                        
                     
                           Francuska
                        
                        
                           1 plovilo
                        
                     
         2.   Uredba (EZ) br. 1006/2008 primjenjuje se ne dovodeći u pitanje Sporazum o partnerstvu u ribarstvu.
   3.   Ako zahtjevi za odobrenja za ribolov iz države članice iz stavka 1. ne obuhvaćaju sve ribolovne mogućnosti utvrđene Protokolom, Komisija može uzeti u obzir zahtjeve za odobrenja za ribolov iz bilo koje druge države članice, u skladu s člankom 10. Uredbe (EZ) br. 1006/2008.
   4.   Države članice moraju potvrditi da ne iskorištavaju u cijelosti sve ribolovne mogućnosti koje su im dodijeljene, kako je predviđeno člankom 10. stavkom 1. Uredbe (EZ) br. 1006/2008, u roku od deset radnih dana od dana kada ih Komisija izvijesti da ribolovne mogućnosti nisu u potpunosti iskorištene.
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   Primjenjuje se od datuma potpisivanja Protokola.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 22. srpnja 2013.
      
         
            Za Vijeće
         
         
            Predsjednica
         
         C. ASHTON
      
   
   
      (1)  Uredba Vijeća (EZ) br. 450/2007 od 16. travnja 2007. o sklapanju Sporazuma o partnerstvu u ribarstvu između Gabonske Republike i Europske zajednice (SL L 109, 26.4.2007., str. 1.).
   
      (2)  Vidjeti stranicu 1 ovog Službenog lista.
   
      (3)  Uredba Vijeća (EZ) br. 1006/2008 od 29. rujna 2008. o odobravanju ribolovnih aktivnosti koje ribarska plovila Zajednice obavljaju izvan voda Zajednice, te o izmjeni Uredbe (EEZ) br. 2847/93 i (EZ) br. 1627/94 i stavljanju izvan snage Uredbe (EZ) br. 3317/94 (SL L 286, 29.10.2008., str. 33.).